Use of locally administered Tranexamic Acid in Total Hip Arthroplasty for reduction of blood loss. A case control study
Creators: name: Τοπάλης, Χρήστος Παύλου
Publisher: name: Aristotle University of Thessaloniki
Year: 2017
Subjects: Τρανεξαμικό οξύ
Ολική Αρθροπλαστική Ισχίου
Απώλεια αίματος
Tranexamic acid
Total Hip Arthroplasty
Blood loss

description: Η διαχείριση της απώλειας αίματος στην ολική αρθροπλαστική του ισχίου είναι υψίστης σημασίας, εξαιτίας των υψηλών ποσοστών μετάγγισης αίματος καθώς και των συνεπαγόμενων επιπλοκών, στοιχεία που οδηγούν σε αυξημένη νοσηρότητα και σοβαρά επιπρόσθετα οικονομικά βάρη στο σύστημα υγείας. Παρουσιάζουμε με την εργασία αυτή έναν αποτελεσματικό τρόπο, μέσω της διεγχειρητικής χρήσης τρανεξαμικού οξέος, ελάττωσης του συνολικού αριθμού των μεταγγιζομένων ομάδων αίματος. Πρόκειται για μία μελέτη ασθενών-μαρτύρων. Τα προ- και μετεγχειρητικά επίπεδα της αιμοσφαιρίνης μελετήθηκαν και συγκρίθηκαν μεταξύ των δύο ομάδων, όπως και οι απαιτούμενες ομάδες αίματος που εδόθησαν και στις δύο περιπτώσεις. Η ομάδα μαρτύρων δεν πήρε καμία αγωγή, ενώ αυτή των ασθενών έλαβε 1gr τρανεξαμικού οξέος ενδοφλεβίως και ένα μείγμα φαρμάκων περιαρθρικά κατά τη σύγκλειση του χειρουργικού τραύματος, αποτελούμενο από τα ακόλουθα φάρμακα: 500mg τρανεξαμικού οξέος, 400mg ροπιβακαϊνης, 0,6mg αδρεναλίνης, 150mcg κλονιδίνης, 4mg δεξαμεθαζόνης, 8mg λορνοξικάμης, όλα διαλυόμενα σε 45cc φυσιολογικού ορού. Πραγματοποιήθηκε κατάλληλη στατιστική επεξεργασία. Συνολικά, μελετήθηκαν 187 ασθενείς που υπεβλήθησαν σε ολική αρθροπλαστική ισχίου. 102 ανήκαν στην ομάδα μαρτύρων και 85 στην ομάδα των ασθενών που έλαβαν τρανεξαμικό οξύ. Προεγχειρητικά δεν ανιχνεύθηκαν διαφορές στις τιμές αιμοσφαιρίνης μεταξύ των δύο ομάδων. Μετεγχειρητικά η τιμή της αιμοσφαιρίνης ήταν μεγαλύτερη με στατιστικώς σημαντική διαφορά στην ομάδα που χορηγήθηκε τρανεξαμικό οξύ (p&lt;0.001). Οι μονάδες αίματος που απαιτήθηκαν συνολικά ήταν μικρότερες στην ομάδα του τρανεξαμικού οξέος και πάλι με στατιστικώς σημαντική διαφορά σε σχέση με την ομάδα μαρτύρων (p&lt;0.001). Συμπερασματικά, η χρήση του μείγματος του τρανεξαμικού οξέος είχε ένα θετικό αντίκτυπο στα μετεγχειρητικά επίπεδα της αιμοσφαιρίνης και μείωσε σημαντικά τον αριθμό μεταγγίσεων. Με τον τρόπο αυτό η συγκεκριμένη τεχνική αποτελεί έναν ελκυστικό, ασφαλή, εύκολο και αποτελεσματικό τρόπο ελέγχου της απώλειας αίματος κατά τη διάρκεια των επεμβάσεων ολικής αρθροπλαστικής του ισχίου
description: Blood loss management in total hip arthroplasty is of paramount importance due to high rates of blood transfusion and concomitant complications, leading to increased morbidity and serious extra costs for the health care system. We provide an effective way by utilizing topically administered tranexamic acid (TXA) intraoperatively, aiming at the reduction of units of blood needed for transfusion. It is a case control study. Preoperative and postoperative levels of hemoglobin (Hb) were assessed and compared, as well as required units of blood between controls and a group which received 1gr tranexamic acid iv and a mixture of intraoperatively and periarticularly applied drugs (500mg tranexamic acid, 400mg ropivacaine, 0.6mg adrenaline, 150mcg clonidine, 4mg dexamethasone, 8mg lornoxicame, diluted in 45cc of natural solution 0.9%). Appropriate statistical analysis was applied. 187 patients who underwent primary total hip replacement were studied. 102 were in the control group and 85 in the TXA. No differences of preoperative Hb were detected. Postoperative Hb was statistically significant higher in the TXA group (p&lt;0.001). The units of blood transfused were much less in the TXA group (p&lt;0.001). In conclusion, the use of the TXA mixture had a positive impact on postoperative Hb levels and reduced significantly the transfusion rates. It is an attractive, safe, easy and efficient way for controlling the blood loss during hip joint arthroplasty